השאלות הנשאלות הן, האם מעמדה של האישה הסורית השתנה בתקופת מלחמת האזרחים מבחינה חברתית ופוליטית ? האם למהפכות כוח בשינויי יחסים מגדריים בחברות מסורתיות כגון החברה הערבית? וכיצד מיוצגות הנשים הסוריות באתרי חדשות ישראלים בתקופת מלחמת האזרחים בסוריה ?
מטרת העבודה היא לדון במעמדן של נשים באזור הערבי ולהתמקד באישה הסורית ומעמדה במלחמת האזרחים הסורית.
במארס 2011 פרצו הפגנות פרו-דמוקרטיות בהשראת האביב הערבי בדרום העיר דרעה. השימוש של הממשלה בכוח עורר במהרה מחאות ארציות בדרישה להתפטרות הנשיא. אסד מצידו פעל כדי להשיב את השליטה המדינה. העיר חומס, שזכתה לכינוי "בירת המהפכה", סבלה מהרס נרחב. האלימות החריפה במהירות וסוריה התדרדרה למלחמת אחים, כאשר מאות חטיבות של מורדים נאבקו בכוחות הממשלה על השליטה במדינה. כוחות הממשלה איבדו שליטה על שטחים גדולים של המדינה לקבוצות חמושות שונות. ובכן, מה שהחל כהתקוממות נגד נשיא סוריה בשאר אל-אסד לפני שש שנים הפך למלחמת אחים כוללת, שהותירה הרוגים רבים והרס רב.